ફેશન પરસ્ત યુવતીઓને એ જણાવી દઉં કે મેક્સી એટલે તમે સમજતા હશો કે એકદમ લાંબું ગાઉન, પરંતુ આજે ફેશન ડિઝાઇનર મેક્સીની આ પરંપરાગત સ્ટાઇલમાં ફેરફાર કર્યો છે અને તેઓ મેક્સી ફ્રોક પણ બનાવવા લાગ્યા છે. આ ઉપરાંત એકદમ લાંબી મેક્સીને તેમણે ની લેન્થ પણ બનાવી છે. જેથી જે યુવતીની હાઇટ ઓછી હોય તેને પણ યોગ્ય વિકલ્પ મળી રહે છે. આ ઉપરાંત ઉપસ સાદું ટોપ પહેરીને નીચે લાબું સ્કર્ટ પહેરાતું હોય છે તેને ફેશન જગતમાં મેક્સી સ્કર્ટ નામ આપવામાં આવ્યું છે વધારે હાઇટ ધરાવતી યુવતીઓએ આ કોમ્બિનેશન ચોક્કસ પસંદ કરવું જોઈએ. મેકસી ગાઉન, ફ્રોક કે સ્કર્ટ પહેરતી વખતે એ ધ્યાન રાખવું કે તમારું બોડી સપ્રમાણ હોય, જો તમારું બોડી હેવી હોય તો મેક્સીની એવી ડિઝાઇન પસંદ કરવી જેનાથી સ્થૂળતા ઢંકાઈ જાય. જો તમે પાતળી સ્ટ્રીપની મેક્સી પસંદ કરી હોય તો પછી તમે ટ્રાન્સપરન્ટ શ્રગ પહેરી શકો જેથી હાથની ચરબી ઢંકાઈ રહે. મેક્સી પર શ્રગની પસંદગી પાતળી યુવતીઓ પણ કરી શકે છે. કારણ કે ઓફ શોલ્ડર કે સ્ટ્રીપને કારણે હાથ ખૂબ પાતળા લાગે છે.